Петре Прличко

[мини|десно|220п|Прличко во улога на Мандана во филмот „''[Мис Стон (филм)|Мис Стон*“.]]
[[Податотека:Петре Прличко во Велес од Томе Серафимовски (3).JPG|мини|десно|220п|Споменик на Петре Прличко во Велес.]]
[[Податотека:Petre Prličko na Mostot na umetnosta (1).JPG|мини|десно|220п|Споменик на Петре Прличко крај [[Македонски народен театар|МНТ]] во Скопје.]]

*'Петре Прличко*' ([[Велес]], [[13 март]] [[1907]] - [[Скопје]], [[16 ноември]] [[1995]]) — истакнат [[Македонија|македонски]] [[глумец]] во повеќе [[филм]]ови, театарски претстави и телевизиски екранизации. Сам по себе претставува вистинска легенда и зазема голем удел во македонското глумиште во XX век.

== Биографија ==
И покрај тоа што бил запишан во [[гимназија]], Петре Прличко не останал долго време таму. Во [[1923]] година ја напушта гимназијата и се приклучува кон патувачката група на [[Михајло Лазиќ]]. Откако прошетал низ неколку театарски дружини, во [[1931]] година, охрабрен од начинот на кој го примила публиката, тој основа свој сопствен театар „Боем“.

Од [[1939]] година, тој членувал во Народниот театар во [[Скопје]], па од [[1944]] година, тој бил во партизанскиот театар „Кочо Рацин“ кој подоцна прераснал во [[Македонски народен театар|Македонскиот народен театар]]. Токму тука неговиот талент блеснал во полн сјај и тој станува најзначајната личност на македонската сцена во тоа време. Во меѓувреме го испробувал својот талент и како театарски [[режисер]].

Со филмот „[[Фросина]]“ (1952) тој го доживува своето филмско деби. Со своите импресивни комични преобразби и изведби на улоги на „човек од народот“ го истакнува својот посебен уметнички сензибилитет, на ниво на кое може да му завидат многу други наши глумци. Тој се смета за еден од најангажираните и нај познати македонски филмски и театарски глумци, заедно со: [[Илија Џувалековски]], [[Кирил Ќортошев]], [[Тодорче Николовски (глумец)|Тодор Николовски]], [[Ристо Шишков]] и [[Илија Милчин]].

Добитник е на многу награди и признанија, меѓу кои наградите: „АВНОЈ“, „[[Награда „11 Октомври“|11 Октомври]]“, „Бранко Гавела“, „Војдан Чернодрински“ (за животно дело), Орден за заслуга (доделен од [[Георги Димитров]]), и други.

Во една прилика Петре Прличко изјави дека сепак ако мора да избере една улога како најдрага тоа секако ќе биде „Манданата“ т.е. неговиот лик во филмот „[[Мис Стон (филм)|*Мис Стон*]]“, за која ја добил и наградата „Златна арена“.

Од неодамна востановена е награда за животно дело „Петре Прличко“ која е доделувана на глумец од средната генерација и таа се состои од плакета со ликот на Петре Прличко и соодветна парична награда.

Во [[2004]] година, [[Јелена Лужина]] објавила [[монографија]] за Петре Прличко, во издание на „Магор“.

== Филмографија ==
Прличко има остварено бројни филмски улоги:


=== Награди ===
* 1959 [[Пула]] — „Златна арена“ за главна машка улога во филмот „*Мис Стон''“
* 1988 Прилеп — Награда „Војдан Чернодрински“ за животно дело.
* 1991 Ниш — Награда „Славица“ за животно дело.

## Наводи

## Надворешни врски
* Осврт кон глумецството на Прличко од Билјана Црвенковска 
* Соња Гулевска: Глумец кој беше и остана легенда 
* 

Категорија:Починати во 1995 година
Категорија:Глумци од Велес
Категорија:Починати во Скопје
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Македонски гласовни глумци
Категорија:Македонски режисери